**KOPSAVILKUMS**

Izgudrojums attiecas uz apkures un siltā gaisa cirkulācijas ierīcēm siltumnīcām, kā arī lecektīm, oranžērijām un tamlīdzīgām konstrukcijām ar mērķi regulēt augsnes un gaisa temperatūru, kas nepieciešama dēstu diedzēšanai un augu audzēšanai. Izgudrojuma realizācijas variants iekļauj caurspīdīgu norobežojošu pierīci, kas paredzēta ļoti izvēlīgu un jūtīgu augu audzēšanai slēgtā vidē.

Izgudrojuma mērķis: sniegt pilnvērtīgu augu apsildīšanas komplektu, ieskaitot prasīgus augus, augus podiņos, dēstu kastītes utt., maksimāli atslogot cilvēka tiešu klātbūtni.

Izgudrojuma tehniskais uzdevums: ir būtiska nepieciešamība pēc ierīces, kas

- būtu viegli un ātri uzstādāma ar pēc iespējas mazāk materiāliem,

- viegli sadalāma un pārvietojama pēc nepieciešamības,

- bez grūtībām aprīkojamā ar modernu automātikas sistēmu,

- nodrošina mitrumu kontroli un regulēšanu augu zonā,

- nodrošina kvalitatīvu augiem piemērotu gaisu zem agroplēves vai citas caurspīdīgas konstrukcijas, kas noslēdz augus no apkartējās vides.

Izgudrojums sastāv no vieglas ērti izjaucamas un saliekamas konstrukcijas, kurā ietilpst ventilators, sildītājs un antibakteriāls filtrs un divas sekcijas, kur:

a) viena sekcija ir apakšējā kaste, kur no sildītāja gaiss nonāk pie pieplūdes izgriezumiem;

b) otra sekcija ir galda virsma, izgatavota, piemēram, no salocītas skārda loksnes, kurai var būt līdzena virspuse, uz kā var novietot, piemēram, dēstu kastītes un stādu podiņus un kur atrodas nosūces izgriezumi, kas uzreiz nogādā vēl neatdzisušo gaisu atpakaļ uz sildķermeni un ventilatoru jaunam ciklam;

c) papildus aprīkota slēgta tipa caurspīdīga pierīce-pārsega, kas norobežo augus no ārējās vides.

Izgudrojums ir paredzēts augu norobežošanai no apkartējās vides, kur notiek siltā gaisa piegāde zem augiem (sakņu apsildīšanai) un vienlaicīgi uz pašiem augiem, lai apsildītu virsējo augu daļu. Tajā pat laikā augu zonā izlietotais silts gaiss nonāk atpakaļ uz sildķermeni jaunam ciklam. Izgudrojums ir aprīkojams ar automātiku, nodrošina mitruma un gaisa padeves kontroli un regulēšanu.